3.

U skladu s Uredbom (EZ) br. 338/97, izvoz i ponovni izvoz iz Unije primjeraka vrsta navedenih u Prilogu A dopušta se samo u iznimnim slučajevima. U tom pogledu, ako nakon odgovarajuće procjene rizika, kako je prethodno navedeno, tijela države članice smatraju da ne postoji rizik da bi izdavanje potvrde moglo koristiti osobama koje se bave nezakonitom nabavom ili trgovinom rogovima nosoroga, uvjeti kojima se dopušta izdavanje dozvole na temelju članka 8. stavka 3. moraju i dalje biti podložni strogom tumačenju (10). Režim koji se za rogove nosoroga primjenjuje na trgovinu unutar Unije razlikovat će se ovisno o uvjetima utvrđenima člankom 8. stavkom 3. podstavcima (a), (b) i (c). Prema članku 8. stavku 3. točki (a) (tj. primjerci „stečeni u Zajednici ili […] uneseni u Zajednicu prije nego što su odredbe koje se odnose na vrste navedene u Prilogu I. Konvenciji ili u Prilogu C1. Uredbi Vijeća (EEZ) br. 3626/82 (11) ili u Prilogu A postale primjenjive na te primjerke”), ključan element je taj da je na podnositelju zahtjeva da dokaže da su primjerci stečeni u Zajednici ili uneseni u Zajednicu prije 4. veljače 1977. za sve vrste nosoroga, osim za bijele nosoroge (za koje je taj datum 1. srpnja 1975.). Ako podnositelj zahtjeva ne može pružiti takav dokaz, potvrdu ne bi trebalo izdati. Čini se da se niz predmeta prijavljuje kao „obrađeni primjerci”, čija je komercijalna upotreba regulirana na temelju članka 8. stavka 3. točke (b) Uredbe (EZ) br. 338/97 i članka 62. stavka 3. Uredbe Komisije (EZ) br. 865/2006 (12). Ako predmet ispunjava uvjete potrebne da bi ga se smatralo obrađenim primjerkom iz članka 2. točke (w) Uredbe Vijeća, nije potrebna potvrda za njegovu komercijalnu upotrebu unutar Unije. Međutim, definiciju „obrađenog primjerka” isto se tako mora tumačiti u užem smislu: — Podnositelj zahtjeva prvo mora dokazati da je primjerak stečen „50 godina prije stupanja na snagu Uredbe (EZ) br. 338/97”, tj. prije 3. ožujka 1947. — Osim toga, činjenica da je rog nosoroga jednostavno postavljen na podložnu pločicu ili neku drugu vrstu podloge bez ikakve druge promjene njegova prirodnog stanja ne bi smjela biti dovoljna da se proizvod smatra „obrađenim primjerkom” u skladu s člankom 2. točkom (w) Uredbe (EZ) br. 338/97. Smjernice Europske komisije o obrađenim primjercima trebalo bi izmijeniti i izmijenit će ih se na odgovarajući način. Osim toga, zahtjev iz članka 2. točke (w) prema kojem je promjena izvršena za „nakit, ukrase, umjetnost, predmete za praktičnu upotrebu ili glazbene instrumente” potrebno je isto tako strogo i temeljito razmotriti jer se čini da u nekim nedavnim slučajevima umjetnička priroda promjene (poput znatnog rezbarenja, graviranja, umetanja ili dodavanja umjetničkih predmeta ili predmeta za praktičnu upotrebu itd.) nije bila jasna te u tom slučaju nisu bili ispunjeni uvjeti iz članka 2. točke (w). Kad se zahtjevi koji se odnose na trgovinu rogovima nosoroga unutar Unije podnose na temelju članka 8. stavka 3. točke (c), s obzirom na to da se rogovi nosoroga mogu uvoziti (kao osobni predmeti, posebno lovački trofeji) jedino u nekomercijalne svrhe, države članice podsjeća se na to da se njihovim vlasnicima ne može izdati potvrda za komercijalnu upotrebu unutar Unije na temelju članka 8. stavka 3. točke (c).